钦定古今图书集成/明伦汇编/闺媛典/第202卷 > 史洪纶妻贺氏
## 钦定古今图书集成/明伦汇编/闺媛典/第202卷 > 史洪纶妻贺氏

按《镇江府志》：“贺氏，金坛人，诸生史洪纶妻。年未二十，
夫亡，事姑尽孝。一日，火延夫柩，贺死守烈焰中。忽大
雨，火得灭。有大盗经其户曰：‘此节妇家，相戒毋犯’。上
官屡旌之，贺辞不受，曰：‘此妇道之常，可借此邀荣耶’？
卒为疏闻，奉诏建坊。卒年八十有二。子懋文，官南雄
府推官。”